***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2021-2022 нче уку елы)

**10 нчы сыйныф**

**Үткәрү вакыты – 180 минут**

**Максималь балл – 62**

**I. Тестлардан дөрес җавапны билгеләгез.**

1. Басымы соңгы иҗеккә төшкән сүзне билгеләгез. **(2 балл)**

а) *җырламый*;

**ә) *кайтканнар*;**

б) *йоклаганчы*;

в) *бармагыз*.

2. Фразеологик әйтелмәнең төшеп калган сүзен билгеләгез. **(2 балл)**

***Саташкан ... кебек***

**а) *күке*;**

ә) *эт;*

б) *кеше*;

в) *карга*.

3. Ясалма сүзне билгеләгез. **(2 балл)**

а) *кызым*;

ә) *кып-кызыл;*

б) *кызык*;

**в) *кызучан*.**

4. Җөмләдәге саннарның төркемчәсен билгеләгез. **(2 балл)**

*Йөз явызлыкны бер дөреслек җиңә.* (Мәкаль)

**а) микъдар;**

ә) тәртип;

б) чама;

в) җыю.

5. Җөмләдәге фигыльнең төркемчәсен билгеләгез. **(2 балл)**

*Бер яхшы сүз мең күңелнең җәрәхәтен төзәтер.* (Мәкаль)

а) исем фигыль;

ә) сыйфат фигыль;

б) хәл фигыль;

**в) хикәя фигыль.**

6. Ымлыкны билгеләгез. **(2 балл)**

а) *ләкин*;

ә) *ләбаса;*

**б) *уф*;**

в) *бәлки*.

7. Калын хәрефләр белән бирелгән сүзнең нинди җөмлә кисәгенә караганлыгы дөрес күрсәтелгән рәтне билгеләгез. **(2 балл)**

***Табылган*** *табышмак биң җиңел күренә.* (Мәкаль)

**а) аергыч;**

ә) хәбәр;

б) тәмамлык;

в) хәл.

8. Җөмләнең төре дөрес күрсәтелгән рәтне билгеләгез. **(2 балл)**

*Былтыр кысканга быел кычкырмыйлар.* (Мәкаль)

а) ким җөмлә;

ә) ике составлы җөмлә;

**б) бер составлы фигыль җөмлә;**

в) бер составлы исем җөмлә.

9. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Кеше биргән бүләкне кешегә бүләк итмә.* (Мәкаль)

**а) синтетик аергыч җөмлә;**

ә) синтетик тәмамлык җөмлә;

б) аналитик тәмамлык җөмлә;

в) синтетик урын җөмлә.

10. Җөмләдәге компонент арасында куела торган тыныш билгесе дөрес күрсәтелгән рәтне билгеләгез. **(2 балл)**

*Нәфесне нәрсәгә өйрәтсәң* ***(...)*** *шуны куар.* (Мәкаль)

а) сызык;

ә) ике нокта;

б) нокталы өтер;

**в) өтер.**

**II. Башыгызны эшләтегез.**

Мәсәлән, *ташбака, ташкүмер, ташкабак, ташваткыч, ташкискеч, ташкурчак* **(3 балл)**

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*[й] – тел* ***уртасы*** *тартыгы. Кулланылыштан төшеп калган сүзләрне* ***искергән*** *сүзләр дип атыйлар. Бәйләгеч кушымчалар сүз* ***ахырында*** *килә.* ***Бүлем*** *саны предметларның яисә затларның тигез өлешләргә бүленүен белдерә. Саннар исемнәргә һәм* ***фигыльләргә*** *ияреп килә.**Туры сүз тәртибендә аергыч аерылмыш* ***алдыннан*** *урнаша. Максат хәле* ***киләчәк*** *заманга, ә сәбәп хәле* ***үткән*** *заманга карый. Баш кисәкләрдән* ***иясе*** *генә булган җөмлә бер составлы исем җөмлә дип атала. Иярчен* ***вакыт*** *җөмлә баш җөмләнең вакыт хәле урынында килә.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(14 балл)**

Мисал өчен үрнәк бирелә, тик укучы башка сүзләр, синонимнар да файдаланган булырга мөмкин. Иң мөһиме: җөмлә төзелешенә, стиль, фактик һ.б. хаталарга игътибар итәргә кирәк.

*Барысы да синең кулда*

*Бер шәһәрдә мәшһүр акыл иясе яшәгән. Кешеләр ераклардан ук аның янына киңәш сорап килә торган булганнар.*

*Ләкин шәһәрдә аның данына көнләшкән кеше булган. Ул болынга барган да күбәләк тоткан, аны учларына кыскан да:*

*- Акыл иясенә барам да: “Әйт әле, акыл иясе, минем кулларымда нинди күбәләк – тереме әллә үлеме?” – дип сорармын. Әгәр ул үле дип әйтсә, мин учларымны ачармын да, күбәләк очып китәр. Әгәр ул тере дисә, мин учларымны кысармын да, күбәләк үлер. Менә шунда бөтен кеше дә кем акыллырак икәнен аңлар, - дип уйлаган.*

2. Ни өчен әсәр шулай дип аталган? Әсәрнең ахырын язып бетерегез, үз фикерегезне белдереп, нәтиҗә ясагыз, 15 җөмлә ярдәмендә бәйләнешле текст төзегез. **(15 балл)** (Көнче кеше акыл иясе янына бара һәм шулай эшли дә. Акыл иясе аңа “Барысы да синең кулда”, - дип җавап бирә.)