***Муниципаль тур***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

**ТАТАР ТЕЛЕННӘН ОЛИМПИАДА БИРЕМНӘРЕ**

(2021-2022 нче уку елы)

**10 нчы сыйныф**

**Үткәрү вакыты – 180 минут**

**Максималь балл – 62**

**I. Тестлардан дөрес җавапны билгеләгез.**

1. Басымы соңгы иҗеккә төшкән сүзне билгеләгез. **(2 балл)**

а) *җырламый*;

ә) *кайтканнар*;

б) *йоклаганчы*;

в) *бармагыз*.

2. Фразеологик әйтелмәнең төшеп калган сүзен билгеләгез. **(2 балл)**

***Саташкан ... кебек***

а) *күке*;

ә) *эт;*

б) *кеше*;

в) *карга*.

3. Ясалма сүзне билгеләгез. **(2 балл)**

а) *кызым*;

ә) *кып-кызыл;*

б) *кызык*;

в) *кызучан*.

4. Җөмләдәге саннарның төркемчәсен билгеләгез. **(2 балл)**

*Йөз явызлыкны бер дөреслек җиңә.* (Мәкаль)

а) микъдар;

ә) тәртип;

б) чама;

в) җыю.

5. Җөмләдәге фигыльнең төркемчәсен билгеләгез. **(2 балл)**

*Бер яхшы сүз мең күңелнең җәрәхәтен төзәтер.* (Мәкаль)

а) исем фигыль;

ә) сыйфат фигыль;

б) хәл фигыль;

в) хикәя фигыль.

6. Ымлыкны билгеләгез. **(2 балл)**

а) *ләкин*;

ә) *ләбаса;*

б) *уф*;

в) *бәлки*.

7. Калын хәрефләр белән бирелгән сүзнең нинди җөмлә кисәгенә караганлыгы дөрес күрсәтелгән рәтне билгеләгез. **(2 балл)**

***Табылган*** *табышмак биң җиңел күренә.* (Мәкаль)

а) аергыч;

ә) хәбәр;

б) тәмамлык;

в) хәл.

8. Җөмләнең төре дөрес күрсәтелгән рәтне билгеләгез. **(2 балл)**

*Былтыр кысканга быел кычкырмыйлар.* (Мәкаль)

а) ким җөмлә;

ә) ике составлы җөмлә;

б) бер составлы фигыль җөмлә;

в) бер составлы исем җөмлә.

9. Җөмләдәге иярчен компонентның төзелеше һәм мәгънә ягыннан төре дөрес күрсәтелгән рәтне билгеләгез. **(2 балл)**

*Кеше биргән бүләкне кешегә бүләк итмә.* (Мәкаль)

а) синтетик аергыч җөмлә;

ә) синтетик тәмамлык җөмлә;

б) аналитик тәмамлык җөмлә;

в) синтетик урын җөмлә.

10. Җөмләдәге компонент арасында куела торган тыныш билгесе дөрес күрсәтелгән рәтне билгеләгез. **(2 балл)**

*Нәфесне нәрсәгә өйрәтсәң* ***(...)*** *шуны куар.* (Мәкаль)

а) сызык;

ә) ике нокта;

б) нокталы өтер;

в) өтер.

**II. Башыгызны эшләтегез.**

Т*аш* сүзе белән кушылып ясалган уртаклык исемнәр языгыз. **(3 балл)**

|  |  |  |  |  |  |  |
| --- | --- | --- | --- | --- | --- | --- |
| т | а | ш |  |  |  |  |
| т | а | ш |  |  |  |  |  |
| т | а | ш |  |  |  |  |  |
| т | а | ш |  |  |  |  |  |  |
| т | а | ш |  |  |  |  |  |  |
| т | а | ш |  |  |  |  |  |  |

**III. Теоретик бирем.**

Нокталар урынына тиешле сүзләрне өстәп языгыз. **(10 балл)**

*[й] – тел* ***...................*** *тартыгы. Кулланылыштан төшеп калган сүзләрне* ***.........................*** *сүзләр дип атыйлар. Бәйләгеч кушымчалар сүз* ***........................*** *килә.* ***..........................*** *саны предметларның яисә затларның тигез өлешләргә бүленүен белдерә. Саннар исемнәргә һәм* ***.........................*** *ияреп килә.**Туры сүз тәртибендә аергыч аерылмыш* ***......................*** *урнаша. Максат хәле* ***......................*** *заманга, ә сәбәп хәле* ***.........................*** *заманга карый. Баш кисәкләрдән* ***.....................*** *генә булган җөмлә бер составлы исем җөмлә дип атала. Иярчен* ***........................*** *җөмлә баш җөмләнең вакыт хәле урынында килә.*

**IV. Гамәли-иҗади бирем.**

1. Текстны татар теленә тәрҗемә итеп языгыз. **(14 балл)**

*Всё в твоих руках*

*В одном городе жил великий мудрец. Люди издалека приходили к нему за советом.*

*Но был в городе человек, завидующий его славе. Пришёл он на луг, поймал бабочку, посадил её между сомкнутых ладоней и подумал:*

*- Пойду я к мудрецу и спрошу у него: скажи, о мудрейший, какая бабочка у меня в руках – живая или мёртвая? Если он скажет мёртвая, я открою ладони, бабочка улетит. Если он скажет живая, я сомкну ладони, и бабочка умрет. Вот тогда все поймут, кто из нас умнее.*

2. Ни өчен әсәр шулай дип аталган? Әсәрнең ахырын язып бетерегез, үз фикерегезне белдереп, нәтиҗә ясагыз, 15 җөмлә ярдәмендә бәйләнешле текст төзегез. **(15 балл)**